**Kúpna zmluva**

uzavretá podľa § 588 a nasl. Občianskeho zákonníka, zákon č. 40/1964 Zb. v znení neskorších predpisov a § 9a ods.8 písm. b) zákona NR SR č.138/1991 Zb. o majetku obcí v znení neskorších predpisov, ktorú uzavreli zmluvné strany

**Predávajúci**

**Názov: Obec Chotín**

Sídlo: 946 31 Chotín 486

Štatutárny zástupca: Ing. František Magyari, starosta

IČO: 00 306 461

DIČ: 2021046665

Bankové spojenie: VÚB a.s.

Číslo účtu: SK26 0000 0000 2192 9142

**Kupujúci**

Meno a priezvisko: **Eva Gál**

Rodné priezvisko: Škodová

Rodinný stav: vydatá

Dátum narodenia: 02.07.1972

Rodné číslo: 725702/6656

Trvalý pobyt: 946 31 Chotín 32

Štátna príslušnosť: občianka Slovenskej republiky

**I.**

**Predmet zmluvy**

1. Predmetom zmluvy je predaj a kúpa nehnuteľnosti, novovytvorenej parcely registra „C“, p.č. 5370/7 o výmere 100 m2, ostatné plochy, vytvorenej geometrickým plánom číslo 44250207-158/2018 zo dňa 16.04.2018 zhotoviteľa Geo-pont s.r.o., 945 01 Komárno, Jókaiho 21, z pôvodnej parcely registra „C“ p.č. 5370, o výmere 803 m2, ostatná plochy, vedenej na LV č.3749 v k.ú. Chotín, v podiele 1/1 k celku.
2. Predávajúci vyhlasuje, že je výlučným vlastníkom predávanej nehnuteľnosti v podiele 1/1 k celku, je oprávnený s nehnuteľnosťou nakladať, na nehnuteľnosť sa neviažu žiadne ťarchy ani dlhy, a v tom stave ju predáva do vlastníctva kupujúceho v podiele 1/1 k celku.
3. Kupujúci vyhlasuje, že pred uzatvorením kúpnej zmluvy sa oboznámil so stavom kupovanej nehnuteľnosti a v tomto stave ju kupuje do svojho vlastníctva v podiele 1/1 k celku.

**II.**

**Cena a platobné podmienky**

1. Kúpna cena nehnuteľnosti bola stanovená dohodou zmluvných strán v súlade s uznesením Obecného zastupiteľstva v Chotíne číslo 588/2018 zo dňa 01.10.2018 vo výške vo výške 1,86 €/m2, spolu 186 €.
2. Kúpna cena bola v celej výške zaplatená pred podpísaním kúpnej zmluvy, čo zmluvné strany potvrdzujú svojimi podpismi na tejto zmluve.

**III.**

**Osobitné dojednania**

1. Zmluvné strany sa dohodli, že návrh na vklad do katastra nehnuteľností podá predávajúci.
2. Zmluvné strany sa dohodli, že všetky náklady spojené s prevodom, vrátane náklad za geometrický plán a poplatku za podanie návrhu na vklad do katastra nehnuteľností, hradí kupujúci.

**IV.**

**Nadobudnutie vlastníckeho práva**

Vlastnícke právo ku kupovanej nehnuteľnosti kupujúci nadobudne rozhodnutím Okresného úradu Komárno, Katastrálneho odboru, o povolení jeho vkladu.

**V.**

**Záverečné ustanovenia**

1. Táto kúpna zmluva bola vyhotovená v 4 rovnopisoch, z toho každá zmluvná strana obdrží 1 rovnopis a 2 rovnopisy sú určené pre Okresný úrad Komárno, Katastrálny odbor.
2. Predaj bol schválený Obecným zastupiteľstvom v Chotíne uznesením číslo 588/2018 zo dňa 01.10.2018 v súlade s § 11 ods.4 písm. a) zákona č.369/1990 Zb. o obecnom zriadení v znení neskorších predpisov, podľa § 9a ods.8 písm. b) zákona č. 138/1991 Zb. o majetku obcí v znení neskorších predpisov, nakoľko kupujúci je vlastníkom stavby, rodinného domu so súp. č. 473 na parcele registra „C“, p.č. 3926/1, a parcely registra „C“, p.č. 3926/1, o výmere 1015 m2, zastavané plochy a nádvoria, vedených na LV č.4211 v k.ú. Chotín, a kupovaný pozemok je priľahlou plochou, ktorá svojím umiestnením a využitím tvorí neoddeliteľný celok so stavbou vo vlastníctve kupujúceho.
3. Táto kúpna zmluva sa zverejňuje na webovom sídle Obce Chotín, v súlade s § 47a Občianskeho zákonníka, zákon č.40/1964 Zb. v znení neskorších predpisov a § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Zmluvné strany vyhlasujú, že sú plne spôsobilí na právne úkony, zmluva bola uzatvorená na základe ich slobodnej a vážnej vôle, zmluva nebola uzatvorená v tiesni a zmluvná voľnosť nebola obmedzená, zmluvu si prečítali, s jej obsahom súhlasia bez výhrad a na znak súhlasu ju podpisujú.

V Chotíne dňa 02.11.2018

**Predávajúci :**

Obec Chotín, zastúpená starostom obce

Ing. František Magyari .......................................

**Kupujúci:**

Eva Gál ........................................